Document ID: 31979R0309

ΚΑΝΟΝΙΣΜΟΣ (ΕΟΚ) αριθ. 309/79 ΤΗΣ ΕΠΙΤΡΟΠΗΣ της 16ης Φεβρουαρίου 1979 περί τροποποιήσεως του κανονισμού (ΕΟΚ) αριθ. 316/68 όσον αφορά τη σήμανση των νωπών κεκομμένων ανθέων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί ιδρύσεως κοινής οργανώσεως αγοράς στον τομέα των ζώντων φυτών και των προϊόντων ανθοκομίας(1), και ιδίως το άρθρο 4,
Εκτιμώντας:
ότι η πείρα αποδεικνύει ότι ειδικές διατάξεις για τη σήμανση των νωπών κεκομμένων ανθέων που αναφέρονται στο παράρτημα I του κανονισμού (ΕΟΚ) αριθ. 316/68 του Συμβουλίου(2) όπως τροποποιήθηκε τελευταία από τον κανονισμό (ΕΟΚ) αριθ. 1155/76(3), δεν αντιστοιχούν στη σύγχρονη τεχνική εμπορίας-
ότι πρέπει ως εκ τούτου να τροποποιηθεί το παράρτημα I του κανονισμού (ΕΟΚ) αριθ. 316/68-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζώντων Φυτών και Προιόντων Ανθοκομίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο όρος "προαιρετικός" προστίθεται στο παράρτημα I κεφάλαιο VII "Σήμανση" παράγραφος Δ δεύτερη περίπτωση του κανονισμού (ΕΟΚ) αριθ. 316/68-
Άρθρο 2
Ο παρών κανονισμός αρχίζει να ισχύει την 1η Μαρτίου 1979.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 16 Φεβρουαρίου 1979.

Labels: 7
3
6